Otto Fabricius

Otto Fabricius (født 6. mars 1744 i Rudkøbing, død 20. mai 1822 København) var en dansk-norsk prest, misjonær, biskop, språklærer og forfatter av faglitteratur. Han var den første som skrev en grundig beskrivelse av det arktiske dyreliv og ble dermed kjent over hele verden.

Liv og karriere 

Han ble student 1762, og da hans største ønske var å bli misjonær på Grønland,  han opptatt i det grønlandske seminarium. I 1768 tok han eksamen og reiste deretter til Grønland for å misjonere. Han kom til Paamiut (Frederikshaab) i 1768 og bodde en kort tid i presteboligen. Etter en kort tid besluttet han seg til å flytte til en mindre bygd i området. Her fikk han langt mer ro og leilighet til å skrive notater, og han bodde og levde som de opprinnelige folkene som bodde der. Under sin tid på Grønland fikk han god tid til å studere de innfødtes språk og levevis samt til å tilfredsstille sin trang til naturvitenskapelige sysler.

Sine iakttagelser omsatte Fabricius i en etnografisk beskrivelse av fangstteknikker og redskaper, samt jaktteknikker på Grønland. Han utformet dessuten en grønlandsk grammatikk og ordbok som utkom som en revisjon av den tidligere utgave av Hans Egede og hans sønner som i mer enn et halvt århundre forble de eneste hjelpemidler for studiet av grønlandsk, og som vitner om en skarp iagttagelsesevne og utviklet sans for språkets særtrekk og eiendommeligheter.

Hos grønlenderne fikk han stor respekt fordi han klare å fange sel. Han var på Grønland i fire år og skrev i løpet av denne tid så mange notater om sine iakttagelser av dyrelivet at han i 1780 kunne utgi første utgave av verket Fauna Groenlandica, som inneholder de første nøyaktige beskrivelser av og korte, biologiske notiser om det arktiske dyreliv. Dette verket som er på latin, gjorde ham kjent over hele verden, da det omfattet beskrivelsen av 473 dyrearter, hvorav 130 da var ukjente.

I 1774 ble han sogneprest i Nedre Telemarken, men 1779 søkte og fikk han et mindre kall i Hobro, som han forlot allerede i 1781 og flyttet til Rise på Ærø. To år senere ble han prest ved Vajsenhuset i København og 1789 ved Vor Frelsers Kirke. I dette embete ble han æret med tittel og rang som biskop samt som æresdoktor) inntil sin død.

Fabricius virket aktivt for misjonsarbeidet på Grønland. Han skrev ritualet, en salmebok med mer for Grønland, oversatte  Nye Testamente i 1794 og Første Mosebok i 1822 til grønlandsk.

Etter oppholdet i Grønland publiserte han i Videnskabernes Selskabs Skrifter og i Skrifter av Naturhistorie-Selskabet en større rekke zoologiske avhandlinger, som for det meste fremtrer som supplement til hans Fauna Groenlandica eller som bidrag til Zoologia Danica. Blant disse  avhandlinger kan nevnes en avhandling om "de Grønlandske Sæle" fra 1790 til 1791. Blant de arbeidene som ikke angår den grønlandske fauna kan nevnes hans "Bidrag til Snylteormenes Historie" fra 1794 og "Zoologiske Bidrag" (3 avhandlinger fra årene 1818 – 1826). Som teologisk forfatter utga han Bidrag til Bibelkundskab i 2 bind, fra 1782 og 1787, og En erfaren gejstlig Mands uforgribelige Tanker ang. Konfessionarius Bastholme's Forsøg, et innlegg i den av Bastholme i 1785 fremkalte liturgiske feide.

Forfatterskap 
 Fauna Groenlandica, systematice sistens animalia Groenlandiæ occidentalis hactenus indagata, qvoad nomen specificum, triviale, vernaculumqve; synonyma auctorum plurium, descriptionem, locum, victum, generasjonsEM, mores, usum, capturamqve singuli, prout detegendi occasio fuit, maximaque parte secundum proprias observationes; Hafn. ; Lips., 1780.
 Bidrag til Bibel-Kundskab ved oplysende Anmærkninger over vigtige og vanskelige Steder i den hellige Skrift; København 1783-1787.
 Fem Taler, til Erindring av den Kongelige Stiftelse for fader- og moderløse Barn, holdne i Waysenhuus-Kirken i Aarene 1783 til 1787; København 1787.
 Forsøg til en forbedret grønlandsk Grammatica; København 1791 (2. opplag, København 1801).
 Den grønlandske Ordbog; København 1804.
 Grønlandsbeskrivelse; Utgitt av A. Ostermann - København 1946 (Meddelelser om Grønland, Bind 129, nr. 4).

Referanser

Eksterne lenker 
 Salmonsens Konversasjonsleksikon, 2. utgave, bind VII, s. 657–658; oppslag: Fabricius, Otto
 Nordisk Familjebok, Uggleupplagan (1907); sp. 1224 
 Finn O. Kapell: "Otto Fabricius and the Seals of Greenland" (Meddelelser om Grønland; Bioscience 55; 2005; ISBN 87-90369-77-7)

Dødsfall i 1822
Fødsler i 1744
Personer fra Rudkøbing
Medlemmer av Det Kongelige Danske Videnskabernes Selskab
Æresdoktorer ved Københavns Universitet